ชื่อเรื่อง รายงานการใช้แบบฝึกทักษะคณิตศาสตร์ โดยใช้บทเรียนการ์ตูนประกอบ

เรื่อง บทประยุกต์ กลุ่มสาระการเรียนรู้คณิตศาสตร์ ชั้นประถมศึกษาปีที่ 6

ผู้ศึกษา นางอุบลรัตน์ ละมุลตรี

ปีการศึกษา 2560

บทคัดย่อ

รายงานการใช้แบบฝึกทักษะคณิตศาสตร์ โดยใช้บทเรียนการ์ตูนประกอบ

เรื่อง บทประยุกต์ กลุ่มสาระการเรียนรู้คณิตศาสตร์ ชั้นประถมศึกษาปีที่ 6 มีวัตถุประสงค์ เพื่อสร้างและหาประสิทธิภาพแบบฝึกทักษะคณิตศาสตร์ โดยใช้บทเรียนการ์ตูนประกอบ เรื่อง บทประยุกต์ กลุ่มสาระการเรียนรู้คณิตศาสตร์ ชั้นประถมศึกษาปีที่ 6 ที่มีประสิทธิภาพตามเกณฑ์ 80/80 เพื่อเปรียบเทียบผลสัมฤทธิ์ทางการเรียน ก่อนเรียนและหลังเรียนของนักเรียนที่เรียน โดยใช้แบบฝึกทักษะคณิตศาสตร์ โดยใช้บทเรียนการ์ตูนประกอบ เรื่อง บทประยุกต์ กลุ่มสาระการเรียนรู้คณิตศาสตร์ ชั้นประถมศึกษาปีที่ 6 และเพื่อศึกษา ความพึงพอใจของนักเรียนชั้นประถมศึกษาปีที่ 6 ที่มีต่อแบบฝึกทักษะคณิตศาสตร์ โดยใช้บทเรียนการ์ตูนประกอบ เรื่อง บทประยุกต์ กลุ่มสาระ

การเรียนรู้คณิตศาสตร์ ชั้นประถมศึกษาปีที่ 6 รูปแบบการศึกษาครั้งนี้ ผู้รายงานได้ดำเนินการศึกษาโดยใช้แบบแผนการทดลอง The One Group Pretest-Posttest Design กลุ่มตัวอย่างที่ใช้

ในการศึกษาครั้งนี้ เป็นนักเรียนชั้นประถมศึกษาปีที่ 6/1 ภาคเรียนที่ 2 ปีการศึกษา 2560 โรงเรียนบ้านเจดีย์โคะ สำนักงานเขตพื้นที่การศึกษาประถมศึกษาตาก เขต 2 จำนวน 32 คน ได้มาจากการสุ่มอย่างง่าย โดยการจับสลาก เครื่องมือที่ใช้ในการศึกษา ประกอบด้วย แบบฝึกทักษะคณิตศาสตร์ โดยใช้บทเรียนการ์ตูนประกอบ เรื่อง บทประยุกต์ กลุ่มสาระการเรียนรู้คณิตศาสตร์ ชั้นประถมศึกษา

ปีที่ 6 จำนวน 11 เล่ม คู่มือการใช้ และแผนการจัดการเรียนรู้แบบฝึกทักษะคณิตศาสตร์ โดยใช้บทเรียนการ์ตูนประกอบ เรื่อง บทประยุกต์ กลุ่มสาระการเรียนรู้คณิตศาสตร์ ชั้นประถมศึกษาปีที่ 6 จำนวน 22 แผน แบบทดสอบวัดผลสัมฤทธิ์ทางการเรียน เรื่อง เศษส่วน กลุ่มสาระการเรียนรู้คณิตศาสตร์ ชั้นประถมศึกษาปีที่ 6 จำนวน 30 ข้อ แบบสอบถามความพึงพอใจของนักเรียน ที่มีต่อแบบฝึกพัฒนาทักษะคณิตศาสตร์ ชุด เศษส่วน โดยใช้โมเดลซิปปา กลุ่มสาระการเรียนรู้คณิตศาสตร์ ชั้นประถมศึกษา ปีที่ 6 จำนวน 12 ข้อ สถิติที่ใช้ในการวิเคราะห์ข้อมูล คือ ค่าร้อยละ ค่าเฉลี่ย

ค่าเบี่ยงเบนมาตรฐาน และค่าที (t - test)

**ผลการศึกษา พบว่า**

1. ประสิทธิภาพแบบฝึกทักษะคณิตศาสตร์ โดยใช้บทเรียนการ์ตูนประกอบ เรื่อง บทประยุกต์ กลุ่มสาระการเรียนรู้คณิตศาสตร์ ชั้นประถมศึกษาปีที่ 6 ทดลองกลุ่มตัวอย่าง มีค่าประสิทธิภาพ

84.02 / 83.44

2. ผลสัมฤทธิ์ทางการเรียนวิชาคณิตศาสตร์ของนักเรียนชั้นประถมศึกษาปีที่ 6 หลังเรียนโดยใช้แบบฝึกทักษะคณิตศาสตร์ โดยใช้บทเรียนการ์ตูนประกอบ เรื่อง บทประยุกต์ กลุ่มสาระการเรียนรู้คณิตศาสตร์ ชั้นประถมศึกษาปีที่ 6 สูงกว่าก่อนเรียน อย่างมีนัยสำคัญทางสถิติที่ระดับ .01

3. ผลการศึกษาความพึงพอใจนักเรียน ที่มีต่อแบบฝึกทักษะคณิตศาสตร์ โดยใช้บทเรียนการ์ตูนประกอบ เรื่อง บทประยุกต์ กลุ่มสาระการเรียนรู้คณิตศาสตร์ ชั้นประถมศึกษาปีที่ 6 ในภาพรวมพบว่า มีความพึงพอใจอยู่ในระดับมาก